Publication: Magyar Közlöny
Issue: MK-1999-126 (Year: 1999, Number: 126)
Era: 1990-2004
Section: * 20/1997. (X.21.) KHVM rendelet.
Paragraph Index: 923

(6) Ha a motoros légijárműnek már van olyan zajbizonyítványa, amely a 3. számú mellékletben meghatározott vizsgálati eljárás alapján készült és a zajbizonyítványt nemzetközi szerződés alapján állították ki, akkor azt a hatóság elfogadhatja. Ilyen esetben a hatóság a kérelmező által benyújtott dokumentumok és a légialkalmassági vizsgálat alapján ellenőrzi a típusazonosságot. Ha a vizsgált motoros légijármű kísérő irataiból, illetve a szemrevételezéssel történő ellenőrzéséből nem deríthető ki egyértelműen a szerkezeti- és típusazonosság, abban az esetben a hatóság a kérelmezőt további műszaki adatok beszerzésére szólítja fel.

Source: https://magyarkozlony.hu/hivatalos-lapok/8e81c0fddc3e2ec5ef77cac1e4c83bed7349300d/dokumentumok/c94d3c99271637b99955a8ddd08946f56534edbe/letoltes